1-ы Далёкаўсходні фронт

1-ы Далёкаўсхо́дні фронт — адзін з франтоў РСЧА ў час савецка-японскай вайны 1945 года.

 Гісторыя 
Утвораны 5 жніўня 1945 года на базе Прыморскай групы войскаў. Палявое ўпраўленне фронту сфарміравана на базе палявога ўпраўлення Карэльскага фронту. Войскі 1-га Далёкаўсходняга фронту размяшчаліся ў Прымор’і ад станцыі Губерава да мяжы з Карэяй.

З 9 жніўня па 2 верасня 1945 года фронт удзельнічаў у стратэгічнай Маньчжурскай аперацыі на харбіна-гірынскім накірунку. Войскі 1-га Далёкаўсходняга фронту ва ўзаемадзеянні з Забайкальскім, 2-м Далёкаўсходнім франтах і Ціхаакіянскім флотам ва ўмовах горна-тайговай мясцовасці прарвалі ўмацаваную паласу і разграмілі японскія войскі 1-га і 17-га франтоў Квантунскай арміі. Узялі некалькі ўсходніх раёнаў Маньчжурыі і Ляадунскага паўвострава.

11 жніўня часці 25-й арміі перасеклі кітайска-карэйскую мяжу ў раёне Кенхына. 15 жніўня японскае камандаванне абвясціла аб капітуляцыі сваіх войскаў у КарэіЛаньков А. Н. Северная Корея 1945-1948 гг.: рождение государства.

1 кастрычніка 1945 года фронт быў расфармаваны. На базе яго войскаў і палявога ўпраўлення ўтворана Прыморская ваенная акруга.

 Склад 
 1-я Чырвонасцяжная армія
 5-я армія
 25-я армія
 35-я армія
 9-я паветраная армія
 Чугуеўская аператыўная група
 10-ы механізіраваны корпус
 Прыморская армія СПА

 Камандаванне 
 Камандуючы — Маршал Савецкага Саюза К. А. Мерацкоў (увесь перыяд)
 Член Ваеннага савета — генерал-палкоўнік  (увесь перыяд)
 Начальнік штаба — генерал-лейтэнант  (увесь перыяд)
 Камандуючы артылерыяй фронту — генерал-палкоўнік артылерыі Р. Я. Дзегцяроў (увесь перыяд)

 Спасылкі 

 1-ы Далёкаўсходні фронт

Катэгорыя:Узброеныя сілы СССР
Далёкаўсходні 1-ы
Катэгорыя:Гісторыя Далёкага Усходу